Държавен вестник, бр. 50, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  50
където:
Крп е размерът на компенсацията за съ-
ответната година;
НРрп – размерът на нетните разходи на 
„Български пощи“ – ЕАД, за съответната 
година в левове;
РП – размерът на разумната печалба.
4087
ПОСТАНОВЛЕНИЕ № 114 
ОТ 28 МАЙ 2020 Г.
за одобряване на допълнителни разходи 
по бюджета на Министерството на транспорта, 
информационните технологии и съобщенията 
за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни раз-
ходи по бюджета на Министерството на 
транспорта, информационните технологии 
и съобщенията за 2020 г. за „Български 
пощи“ – ЕАД, в размер 21 100 000 лв. за 
извършвана услуга от общ икономически 
интерес по разпространение на периодични 
печатни издания (вестници и списания) с 
отстъпки на едро и дребно, директно или 
на абонаментна основа на територията на 
Република България.
(2) Средствата по ал. 1 да се осигурят 
чрез преструктуриране на разходи и/или 
трансфери по централния бюджет за 2020 г. 
(3) Със средствата по ал. 1 да се увеличат 
разходите по „Политика в областта на съоб-
щенията и информационните технологии“, 
бюджетна програма „Развитие на съобще-
нията и информационните технологии“, по 
бюджета на Министерството на транспорта, 
информационните технологии и съобщенията 
за 2020 г.
(4) По бюджета на Министерството на 
транспорта, информационните технологии 
и съобщенията за 2020 г. по „Политика в 
областта на съобщенията и информацион-
ните технологии“, бюджетна програма „Раз-
витие на съобщенията и информационните 
технологии“, да се създаде администриран 
разходен параграф „Разпространение от 
„Български пощи“ – ЕАД, на периодични 
печатни издания (вестници и списания) с 
отстъпки на едро и дребно, директно или 
на абонаментна основа на територията на 
Република България“ в размер 21 100 000 лв.
(5) Със сумата по чл. 1, ал. 1 да се увеличат 
показателите по чл. 24, ал. 3 от Закона за 
държавния бюджет на Република България 
за 2020 г. 
Чл. 2. Министърът на транспорта, инфор-
мационните технологии и съобщенията да 
извърши необходимите промени по бюджета 
на Министерството на транспорта, инфор-
мационните технологии и съобщенията за 
2020 г. и да уведоми министъра на финансите. 
Чл. 3. Министърът на финансите да из-
върши съответните промени по централния 
бюджет за 2020 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 74, ал. 1 от Закона за държавния 
бюджет на Република България за 2020 г.
§ 2. Изпълнението на постановлението 
се възлага на министъра на транспорта, ин-
формационните технологии и съобщенията. 
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
4088
РЕШЕНИЕ № 355 
ОТ 28 МАЙ 2020 Г.
за отказ да се предостави концесия за добив на 
подземни богатства по чл. 2, ал. 1, т. 6 от Закона 
за подземните богатства – скалнооблицовъчни 
материали – кварцови сиенити, от находище 
„Кариера I-ви май Витоша“, разположено на 
територията на община Перник, област Перник
На основание чл. 56, ал. 1, т. 1 от Закона 
за подземните  богатства във връзка с чл. 31, 
т. 7 от Закона за защитените територии и 
Постановление № IIIа 15422 от 1934 г. на ми-
нистъра на народното стопанство и Постано-
вление № 62 на Министерския съвет от 1952 г. 
за обявяване на природен парк „Витоша“ за 
защитена територия и мотивиран доклад на 
министъра на енергетиката
МИНИСТЕРСКИЯТ СЪВЕТ
Р Е Ш И :
1. Отказва да предостави концесия за добив 
на подземни  богатства – скалнооблицовъчни 
материали – кварцови сиенити, от находище 
„Кариера I-ви май Витоша“, разположено на 
територията на община Перник, област Пер-
ник, на „Мрамор Гранит“ – АД, гр. София, тъй 
като находището попада в границите на за-
щитена територия – природен парк „Витоша“.
2. Решението може да се обжалва по реда 
на Административнопроцесуалния кодекс пред 
Върховния административен съд в 14-дневен 
срок след обнародването му в „Държавен 
вестник“.
Министър-председател:  
Бойко Борисов
Главен секретар на Министерския съвет:  
Веселин Даков
4089